Document ID: /roh_data/filtered/fineweb-2-filterrobots_roh.jsonl.gz/17397

Las duas squadras da cricket sa cumponan da gronds nums en la scena dal sport englais. Cunquai che pliras legendas da cricket da l’India, il Pakistan, Sri Lanka, Australia, Nova Zelanda, Africa dal Sid ed Engalterra èn da la partida, spetgan ils organisaturs da l’eveniment er blers fans dal sport a San Murezzan.
Eveniment duai s’etablir
Cunquai ch’il «Amul St. Moritz Ice Cricket» ha lieu durant l’emna, pon ils organisaturs er profitar da l’infrastructura ch'è gia avant maun dal turnier da Polo sin naiv e dal White Turf. Sco ch’ils organisaturs enturn Vijay Singh scrivan, vul ins dar temp a l’eveniment da s’etablir en l'Engiadina e daventar ils proxims 4 fin 5 onns in termin fix en la scena da cricket.
RR novitads 06:00